C 355/20
LT
Europos Sąjungos oficialusis leidinys
2022 9 16
3.14.
Maisto saugos kultūra (MSK) 2020 m. rudenį peržiūrėjus bendruosius maisto higienos principus (CXC 1–1969) nustatyta, kad MSK sukūrimas ir palaikymas yra labai svarbus sėkmingam bet kurios maisto higienos sistemos veikimui.
2021 m. kovo mėn. priėmus Komisijos reglamentą (ES) 2021/382, kuriuo apibrėžiami MSK elementai, į Reglamento (EB) Nr. 852/2004 II priedą įtrauktas specialus XIa skyrius dėl MSK.
Todėl maisto tvarkymo subjektai, vykdantys veiklą, išskyrus pirminę gamybą ir susijusias operacijas, privalo laikytis šio reikalavimo.
Reglamento (ES) Nr.
852/2004 II priedo XIa skyriuje nurodyti šie MSK elementai: a) vadovybės ir visų darbuotojų įsipareigojimas rūpintis saugia maisto gamyba ir paskirstymu; valdymo įsipareigojimo reikalavimai išsamiau išdėstyti ir nustatyti Reglamente (EB) Nr. 852/2004; darbuotojų įsipareigojimas – tai visų MTS darbuotojų įsitraukimo ir dalyvavimo maisto saugos srityje masto suvokimas; b) vadovavimas siekiant užtikrinti saugią maisto gamybą ir kad visi darbuotojai laikytųsi maisto saugos taisyklių; vadovavimas gali būti apibrėžiamas kaip suvokimas, kokiu mastu MTS vadovas (-ai) gali įtraukti darbuotojus į maisto saugos veiksmingumo ir atitikties užtikrinimo veiklą, kad būtų įvykdyti su maisto sauga susiję reikalavimai ir užtikrintas tinkamas reagavimas į riziką, nukrypimą ir kintančias aplinkybes; c) užtikrinama, kad visi įmonės darbuotojai būtų informuoti apie maisto saugos pavojus ir maisto saugos bei higienos svarbą; informuotumas – tai suvokimas, kokiu mastu visi MTS darbuotojai yra informuoti apie riziką maisto saugai, susijusią su jų užduotimis, ir ją kontroliuoja; d) atvira ir aiški komunikacija tarp visų įmonės darbuotojų, vykdant veiklą ir tarp viena po kitos vykdomų veiklų vienoje gamybos vietoje ar skirtingose MTS vietose, įskaitant informavimą apie nukrypimus ir lūkesčius; komunikacija – informacijos, susijusios su maisto sauga, perdavimo ar sklaidos organizacijoje masto suvokimas; e) pakankami ištekliai, kad būtų užtikrintas saugus ir higieniškas maisto tvarkymas; pakankami ištekliai apibrėžiami kaip suvokimas, kokiu mastu MTS yra fizinių ir nefizinių priemonių (pvz., laiko, darbuotojų, infrastruktūros, švietimo ir (arba) mokymo ir procedūrų), kurios būtinos saugiai maisto tvarkymo veiklai vykdyti.
Nors elementai yra subjektyvūs (suvokimas), buvo sukurtos priemonės, kuriomis galima objektyviai išmatuoti MTS palaikomą MSK, žr.
3 priedėlyje pateiktą pavyzdį.
Jomis galima palyginti, kaip MSK ir jos elementų laikomasi įvairiuose MTS, skirtingose MTS darbuotojų grupėse (pvz., veiklos vykdytojai ir vadovybė, skirtingos vietos, tiesioginis kontaktas su maisto produktais ar ne) arba įvertinti tendencijas laiko atžvilgiu (pakartotinai taikant priemonę).
Tai gali paskatinti imtis taisomųjų veiksmų, pavyzdžiui, tam tikriems darbuotojams surengti papildomus mokymus apie kai kuriuos ar visus MSK elementus, stiprinti ryšių kanalus, investuoti į išteklius ir kt.
Tokios priemonės, kuria galima remtis plėtojant ir vertinant MSK, pavyzdys gali būti apklausa, nurodant tam tikrus rodiklius ir (arba) teiginius, susijusius su kiekvienu MSK elementu.
Respondentai gali nurodyti, kiek jie sutinka arba nesutinka su tam tikru teiginiu (pvz., vertinant pagal skalę nuo 1 iki 5).
Tokia priemone taip pat galėtų būti remiamasi tikrinant maisto saugos kultūrą MTS audito metu (žr.
III priedą).
Kitos priemonės gali būti skelbiamos Europos Komisijos interneto svetainėje, kai tik bus prieinamos.
Įgyvendinant Pasaulinę maisto saugos iniciatyvą (GFSI) parengti šiek tiek kitokie metodai ir vertinimo priemonės (orientaciniai klausimai) (13).
LANKSTUMO PAVYZDYS: Reglamente (EB) Nr. 852/2004 aiškiai pripažinta, kad „[d]iegiant maisto saugos kultūrą atsižvelgiama į maisto tvarkymo įmonės pobūdį ir dydį“.
Akivaizdu, kad produkto pobūdis, pvz., jo pažeidžiamumas dėl užteršimo ir rizikos veiksnių augimo, taip pat jo tvarkymas MTS, turi įtakos maisto saugos kultūros poreikiui, tačiau įsipareigojimas gaminti saugų maistą turi būti vykdomas visose įmonėse.
Labai mažose įmonėse, pavyzdžiui, šeimai priklausančioje mažmeninės prekybos įmonėje, kurioje nėra išorės darbuotojų arba jų dirba labai nedaug, maisto saugos (13) https://mygfsi.com/wp-content/uploads/2019/09/GFSI-Food-Safety-Culture-Full.pdf